సీతాకాంత్ మహాపాత్ర

సీతాకాంత్ మహాపాత్ర (జననం సెప్టెంబరు 17, 1937) ప్రసిద్ధ భారతీయ కవి, సాహిత్య విమర్శకుడు. ఆయన ఒరియా భాషలోనే కాకుండా ఆంగ్ల భాషలో కూడా రచనలు చేసారు. ఆయన 1961 నుండి 1995 వరకు ఇండియన్ అడ్మినిస్ట్రేషన్ సర్వీసు (ఐ.ఎ.ఎస్) గా పనిచేసి పదవీ విరమణ చేసారు. ఆయన న్యూఢిల్లీ లోని నేషనల్ బుక్ ట్రస్ట్ కు చైర్మన్ గా కూడా పదవి నిర్వహిస్తున్నారు.

ఆయన 15 కవిత్వ సమాహారాలు, 5 వ్యాస సమాహారాలు, ఒక యాత్రా చరిత్ర, 30 ఆలోచనాత్మక రచనలు, యివికాకుండా అనేక అనువాదాలను ప్రచురించారు. ఆయన కవిత్వ సమాహారం వివిధ భారతీయ భాషలలో ప్రచురితమయ్యాయి. ఆయన ప్రసిద్ధ సాహితీ సేవలు "సబ్బర్ ఆకాశ్" (1971) (ఆకాశ పదాలు), "సముద్ర" (1977), "అనేక్ శరత్" (1981) 

ఆయనకు 1974 లో సాహిత్య అకాడమీ అవార్డు ఒరియా భాషలో తన "సబ్దర్ ఆకాశ్"కు వచ్చింది. ఆయన భారతీయ సాహిత్యానికి చేసిన అపూర్వ సేవలకు జ్ఞానపీఠ అవార్డును పొందారు. ఆయనకు 2002 లో పద్మభూషణ , 2011 లో పద్మ విభూషణ అవార్డులు వచ్చాయి. అవే కాకుండా సోవియట్ లాండ్ నెహ్రూ అవార్డు, కబీర్ సమ్మాన్ , అనేక యితర ప్రతిష్ఠాత్మక అవార్డులు వచ్చాయి.

ప్రారంభ జీవితం - విద్య
సీతాకాంత్ మహాపాత్ర ఒడిషాలోని మహానది యొక్క ఉపనది "చిత్రోత్పల" యొక్క ఒడ్డున గల మహంగ గ్రామంలో 1937 లో జన్మించారు. ఆయన సాంప్రదాయ కుటుంబంలో ఒరియా భాషలో గల భగవద్గీత లోని అధ్యాయాన్ని వల్లె వేస్తూ పెరిగాడు. ఆయన కొరువా ప్రభుత్వ పాఠశాలలో విద్యనభ్యసించిన తదుపరి కటక్ లోని "రేవెన్‌షా కాలేజి" (అప్పటికి ఉత్కల్ విశ్వవిద్యాలయ అనుబంధ కాలేజి) ని ఎంచుకున్నారు. అచట 1957 లో బి.ఎ హిస్టరీ ఆనర్స్ ను పూర్తి చేసారు. ఆ తరువాత 1959 లో అలహావాదు విశ్వవిద్యాలయం నుండి రాజనీతి శాస్త్రంలో ఎం.ఎ డిగ్రీని పూర్తిచేసారు. ఆ కాలంలో ఆయన విశ్వవిద్యాలయ జర్నల్ సంపాదకునిగా యున్నారు. అచట ఆయన ఆంగ్లము, ఒరియా భాషలలో రచనలను ప్రారంభించారు. కానీ తరువాత ఆయన తన స్థానిక భాషలోనే కవిత్వం వ్రాయాలని నిర్ణయించుకున్నాడు. " ఒక కవి తను కలలు కన్న భావాలను వ్యక్తీకరించడానికి స్వంత భాష అవసరం" అని ఆయన అభిప్రాయం. ఆయన పాండిత్య రచనలన్నీ ఆంగ్లంలో ఉన్నాయి.

1969 లో కేంబ్రిడ్జ్ విశ్వవిద్యాలయం నుండి ఆయన డిప్ ఓవర్సీస్ డెవలప్ మెంటు అద్యయనం" చేసారు.అదేవిధంగా 1988 లో హార్వర్డ్ విశ్వవిద్యాలయంలోని ఆహర ఫౌండేషన్ ఫెలోషిప్ కార్యక్రంలో భాగంగా ఒక సంవత్సరం పాటు గడిపాడు.

అవార్డులు, గుర్తింపులు

 ఒరిస్సా సాహిత్య అకాడమీ అవార్డు - 1971, 1984

 సాహిత్య అకాడమీ అవార్డు - 1974
 సరాలా అవార్డు - 1985
 జ్ఞానపీఠ్ అవార్డు, భారతదేశపు అత్యున్నత సాహిత్య గౌరవం - 1993
 పద్మ భూషణ్ (భారతదేశపు మూడవ అత్యున్నత పౌర పురస్కారం) - 2003
 పద్మ విభూషణ్ (భారతదేశపు రెండవ అత్యున్నత పౌర పురస్కారం) - 2010
 సాహిత్య అకాడమీ ఫెలో - 2013
 సార్క్ సాహిత్య పురస్కారం - 2015
 ఠాగూర్ శాంతి అవార్డు - 2017

యితర పఠనాలు
 Texts And Their Worlds, by Anna Kurian. 7. Election – poem by Srikant Mahapatra Foundation Books, 2006. ISBN 81-7596-300-X. p. 142

యివి కూడా చూడండి
  Famous Odia Writers & Poets
 List of Sahitya Akademi Award winners for Oriya
 Jnanpith Award

మూలాలు

ఇతర లింకులు 

 

 Sitakant Mahapatra Biography and works at Library of Congress
 Sitakanta Mahapatra: In Conversation with Manu Dash
 Dr. Sitakant Mahapatra Mumbai MTNL
 Rath, Arnapurna. Review of Sitakant Mahapatra's Rotations of Unending Time Trans. Sura P. Rath and Mark Halperin at Journal of Ecocriticism

1937 జననాలు
జీవిస్తున్న ప్రజలు
ఒడిశా వ్యక్తులు
భారతీయ కవులు
ఒడిశా రచయితలు
పద్మవిభూషణ పురస్కార గ్రహీతలు
కేంద్ర సాహిత్య అకాడమీ పురస్కార గ్రహీతలు
ఐ.పి.ఎస్.ఆఫీసర్లు
భారతీయ సాహిత్యవేత్తలు
భారతీయ అనువాదకులు
పద్మభూషణ పురస్కార గ్రహీతలు
ఒరియా కవులు
Allahabad University alumni